cyanic-selkie/wikianc huggingface dataset:
Աստղագիտություն
Հին աշխարհ
Աստղագիտությունը հնագույն գիտություններից է։ Դեռևս Ք․ա․ աստղագիտությունը բավականաչափ զարգացած էր Բաբելոնում, Եգիպտոսում, Չինաստանում, Հունաստանում։ Այսպես, մեր թվարկությունից 28 դար առաջ եգիպտական քրմերը որոշել են տարվա տևողությունը, իսկ Արեգակի խավարումների կրկնության պարբերությունը (սարոս) հայտնի էր արդեն Ք. ա. 6-րդ դարում։ Ք․ ա. 2-րդ դարում Հիպարքոսի կազմած աստղացուցակը պարունակում էր հազարից ավելի աստղերի երկնային կոորդինատները և պայծառության գնահատականները՝ աստղային մեծությունների պայմանական սանդղակով, որն առանց էական փոփոխությունների օգտագործվում է նաև մեր օրերում։ Կան պատմական վկայություններ Հին Հայաստանում աստղագիտական գիտելիքների բարձր մակարդակի մասին։ Վաղ ժամանակներում մարդիկ տեսել են, որ մի քանի լուսատուներ փոխում են իրենց դիրքն ուրիշ անշարժ աստղերի նկատմամբ։ Նրանք մեկ շարժվում են արևելք, հետո հակառակ ուղղությամբ՝ գծելով օղակներ։ Այդ զարմանալի և տարօրինակ լուսատուները, որոնք իրենց ձևով նման են աստղերին, մարդիկ կոչեցին մոլորակներ, այսինքն՝ ճանապարհը կորցրած, մոլորված։
Հին աշխարհում հայտնի է եղել հինգ մոլորակ, որոնք երևում են անզեն աչքով։ Երկիրը չի համարվել մոլորակ և բացառիկ տեղ է գրավել տիեզերքում։ Այժմ հայտնի մոլորակներից երկուսը, որոնք անզեն աչքով չենք կարող տեսնել, հայտնաբերվել են վերջին դարերում՝ Ուրանը 1781 թվականին, Նեպտունը 1846 թվականին։ Մոլորակներն աստղերից տարբերվում են առկայծմամբ։
Մոլորակները, ինչպես նաև Երկրի արբանյակ Լուսինը, սեփական լույս չունեն։ Նրանք իրենց վրա ընկած Արեգակի լույսը հայելու պես անդրադարձնում են։
Աշխարհի երկրակենտրոն համակարգ
Սովորական առօրյա դիտումների ժամանակ մարդկանց թվում է, որ Երկիրը անշարժ է, և նրա շուրջը արևելքից դեպի արևմուտք իրենց օրապտույտն են կատարում երկնային լուսատուները։ Այս մտածելակերպը ունեին նաև Հին Հունաստանի գիտնականներից շատերը։ Նշանավոր մաթեմատիկոս Պյութագորասը, ով համոզված էր, թե «թվերն են կառավարում աշխարհը», առաջիններից էր, ով արտահայտեց այն միտքը, որ Երկիրը գնդաձև է և Տիեզերքում գտնվում է առանց հենարանի։
Հին աշխարհի մեկ այլ հույն մտածող Դեմոկրիտը, ով ապրել է 400 տարի մեր թվարկությունից առաջ, գտնում էր, որ Արեգակը շատ անգամ մեծ է Երկրից, Լուսինը սեփական լույս չունի, իսկ Ծիր Կաթինը կազմված է հսկայական թվով աստղերից։
Հին աշխարհի մեծագույն գիտնական Արիստոտելը կարողացավ իմի բերել հավաքված գիտելիքները։
Արիստոտելի համաձայն, ամեն ծանր բան ձգվում է դեպի Տիեզերքի կենտրոն, որտեղ և կուտակվում ու առաջացնում է գնդաձև զանգված - Երկիր մոլորակը։ Մոլորակները գտնվում են հատուկ ոլորտներում, որոնք պտտվում են Երկրի շուրջը։ Այս համակարգում Երկիր մոլորակը գտնվում է անշարժ վիճակում և համակարգը կոչվեց երկրակենտրոն։
Մոտ երկու հազարամյակ նրա կարծիքները կասկածի չէին ենթարկվում, չնայած դեռևս Ք. ա. 434 թվականինհին հույն գիտնական Անաքսագորասն արտահայտել էր այն կարծիքը, որ Արեգակը ոչ թե աստված է, այլ հսկայական շիկացած մարմին։
Հին աշխարհի մեկ այլ հույն ներկայացուցիչ Արիստարքոս Սամոսեցին պյութագորականների նման գտնում էր որ աշխարհի կենտրոնում է գտնվում Արեգակը, ոչ թե Երկիրը։ Նա առաջինն էր, ով փորձեց հաշվել Արեգակի չափերը և ըստ նրա տվյալների, այն Երկրից 300 անգամ մեծ ծավալ պետք է ունենար։ Սակայն նրա աշխատանքները մարդկանց չի հասել, և մարդկությունը մեկուկես հազարամյակ համոզված էր, որ Երկիրը աշխարհի անշարժ վիճակում գտնվող կենտրոնն է։
Դրան նպաստեցին Կլավդիոս Պտղոմեոսի հաշվարկները, որոնցով նա բացատրում էր մոլորակների շարժումները՝ դրանով վերջնականապես և հիմնավոր հաստատելով աշխարհի երկրակենտրոն ուսմունքը։ Պտղոմեոսը իր հայտնի աշխատանքում՝ «Աստղագիտության մաթեմատիկական տրակտատ»-ում, որը ավելի հայտնի է «Ալմագեստ» անվամբ, հաստատում է, ր յուրաքանչյուր մոլորակ հավասարաչափ շարժվում է փոքր շրջանագծով՝ էպիցիկլով, որի կենտրոնն անշարժ Երկրի շուրջը պտտվում է ավելի մեծ շրջանագծով՝ դիֆերենտով։ Դրանով նա կարողացավ բացատրել մոլորակների, այդ թվում նաև Արեգակի և Լուսնի շարժման յուրահատուկ վարքը։
Պտղոմեոսը հաստատել է այն միտքը, որ բոլոր երկնային երևույթները տեղի են ունենում անշարժ և աշխարհի կենտրոնում գտնվող Երկրի շուրջը։ Դրա համար էլ աշխարհի երկկենտրոն համակարգը կոչվում է նրա անունով։
Պտղոմեոսով վերջանում է հունական հին աստղագիտության զարգացման շրջանը։ Աստղագիտության մյուս շրջանը արաբներով է պայմանավորված։ Բաղդադում, որը արաբական խալիֆայության մայրաքաղաքն էր, ստեղծվում են գիտակրթական հաստատություններ, որտեղ թարգմանվում էին հարևան ժողովուրդների ու հիմնականում՝ հույն փոլիսոփաների և գիտնականների աշխատությունները։ Այսպիսով, Բաղդադը դառնում է Արևելքի մշակութային կենտրոն։ Արաբների պատմական ծառայությունն այն է, որ նրանք փրկել են հույն մտածողների աշխատանքները։ Նրանք սովորել են գիտական այդ ժառանգությունը և հարստացրել դիտողական տվյալները։
Արաբների նվաճումները լրացնում են անվանի աստղագետներ Անանիա Շիրակացին Հայաստանում, ալ-Բիրունին, Օմար Խայամը, Ուլուգ բեկը, ովքեր ստեղծագործել են Միջին Ասիայում։
Միջին դարեր
Միջին դարերում բարբարոս ցեղերի արշավանքների ժամանակ գրեթե ամեն ինչ մոռացվեց, և աստղագիտությունը խոր անկում ապրեց։ Այդ ժամանակաշրջանում եզակի երևույթ էին Անանիա Շիրակացու աշխատությունները, որոնց մեջ վերածնունդ ապրեցին հույն մտածողների առաջադիմական գաղափարները։ 10 - 15 դարերում զգալի թվով աստղագիտական դիտումներ կատարվեցին արաբական երկրներում և Միջին Ասիայում։ Մասնավորապես հայտնի են Ուլուգբեկի (15-րդ դար) Սամարղանդում կատարած դիտումները։
15 դարում արդյունաբերության և առևտրի զարգացումը, հատկապես, ծովային ճանապարհորդությունները լուրջ ազդակ դարձան աստղագիտության ծաղկման համար։ Ն. Կոպեռնիկոսի, Գ. Գալիլեյի, Յ. Կեպլերի և Ի. Նյուտոնի աշխատություններով հիմնավորվեց և հաստատվեց աշխարհի արևակենտրոն համակարգը։ Մոլորակների շարժման օրենքների հայտնագործումն (Յ. Կեպլեր) ու մեկնաբանումը (Ի. Նյուտոն) նշանավորեցին երկնային մեխանիկայի կամ տեսական աստղագիտության ծնունդը։ Այդ շրջանում աստղագիտությունն արդեն հիմնվում էր երկնային երևույթների բնույթի իմացության վրա։ Դրա փայլուն ապացույցներից են Հալլեյի գիսաստղի հայտնվելը 1682-ին՝ տեսականորեն կանխագուշակված ժամանակ և, հատկապես, Նեպտուն մոլորակի հայտնադործումը 1846-ին՝ Լե Վերյե հաշվումների հիման վրա։ Աստղագիտության մեծ առաջընթացը կապված էր աստղադիտակների կիրառության հետ։
Աստղադիտակով Լուսնի, Արեգակի, մոլորակների և Ծիր Կաթինի դիտումներն առաջին անգամ կատարեց Գ. Գալիլեյը, 1610 թվականին։ Չնայած Գ. Գալիլեյի ինքնաշեն դիտակի պարզությանը և փոքր չափերին, այդ դիտումների շնորհիվ նա հայտնաբերեց Յուպիտերի չորս արբանյակները և արևաբծերը։ Ծիր Կաթինի շերտը տարրալուծեց առանձին աստղերի, պարզեց Լուսնի մակերևույթի վրա դիտվող գոյացումների բնույթը և այլն։ Ջ. Բրեդլին հայտնագործեց լույսի աբեռացիայի երևույթը (1727), Մ. Լոմոնոսովը՝ Վեներայի մթնոլորտը (1761)։ Հայտնաբերվեցին նաև բազմաթիվ աստղակույտեր և միգամածություններ, կրկնակի և փոփոխական աստղեր։ Պ. Լապլասը մշակեց Արեգակնային համակարգի առաջացման իր վարկածը, որով սկիզբ առավ կոսմոգոնիան։
Ու. Հերշելի (18 դար), աստղերի բաշխման, Արեգակի ու աստղերի շարժումների և Ծիր Կաթինի կառուցվածքի վերաբերյալ հետազոտությունները նշանավորեցին աստղաբաշխության (աստղային աստղագիտության) ծնունդը։ 1830-ական թվականների չափվեցին մի քանի աստղերի հեռավորությունները (պարալաքսեր)։ Ավելի ուշ, մեծ թվով աստղերի հեռավորությունների, սեփական շարժումների և տեսագծային արագությունների չափումների հիման վրա, բացահայտվեցին Գալակտիկայում աստղերի շարժումների օրինաչափությունները, իսկ 1927-ին Յան Օորտը հայտնագործեց Գալակտիկայի պտույտը։
Աշխարհի արեգակնակենտրոն համակարգ
Սակայն աստիճանաբար ձևավորվում է նոր աշխարհայացք, որը լուսաբանում է մեզ շրջապատող աշխարհն այնպես, ինչպես կա իրականում։ Փորձ է արվում Երկիրը դասել իր տեղը՝ մոլորակների շարքում։
Նոր ժամանակներ
19-րդ դարի վերջերից սպեկտրալ վերլուծությունը, լուսանկարչությունը, ատոմային ֆիզիկայի հետ միասին հիմք ծառայեցին աստղաֆիզիկայի զարգացմանը։ Շուտով աստղերի ներքին կառուցվածքի տեսական հետազոտությունը, աստղաֆիզիկայի տվյալների հիման վրա, օգնեց բացահայտելու նրանց էներգիայի աղբյուրները։
1920-ական թվականներից, երբ խոշոր աստղադիտակների կառուցման շնորհիվ խիստ աճեց մեծ հեռավորությունների վրա գտնվող տիեզերական օբյեկտների դիտման հնարավորությունը, բուռն զարգացում ապրեց արտագալակտիկական աստղագիտությունը, որի ուսումնասիրության օբյեկտները մեր Գալակտիկայից դուրս գտնվող, սակայն նույն բնույթի հսկայական աստղային համակարգերը՝ արտաքին գալակտիկաները և նրանց ֆիզիկական խմբերն են (բազմագալակտիկաներ, գալակտիկաների կույտեր և ավելի բարձր կարգի համակարգեր)։
1929 թվականին Էդվին Հաբլը հայտնագործեց Տիեզերքի դիտվող մասի ընդարձակման մասին վկայող Կարմիր շեղման երևույթը, որը տեսականորեն կանխագուշակել էր Հ. Ֆրիդմանը (1922)։ Աստղագիտության կարևորագույն արդյունքների մի մասը ստացվել է ռադիոաստղագիտության զարգացման շնորհիվ։ Եթե մինչ այդ երկնային մարմինների ու նրանցում ընթացող երևույթների վերաբերյալ մեր բոլոր գիտելիքները հիմնվում էին այդ մարմինների արձակած լույսի ուսումնասիրության վրա, ապա ռադիոաստղագիտությունը հնարավոր դարձրեց այդ գիտելիքների խորացումը և ընդարձակումը երկնային մարմինների ռադիոճառագայթման դիտումներով։ Մասնավորապես, ռադիոգալակտիկաների և տիեզերական ռադիոճառագայթման քվազիաստղային աղբյուրների՝ քվազարների հայտնադործումը և ուսումնասիրումը խիստ նպաստեցին արտագալակտիկական աստղագիտության ու կոսմոլոգիայի լուրջ հաջողություններին։ Աստղագիտության մեջ մեծ հռչակ ունի Հաբլի աստղադիտակը։
Երիտասարդ աստղերի համակարգերի՝ աստղասփյուռների հայտնագործման ու ուսումնասիրության շնորհիվ (Վիկտոր Համբարձումյան, 1947) ամուր գիտական հիմքերի վրա դրվեց և արմատական նշանակություն ունեցող արդյունքների հասավ կոսմոգոնիան։
Նորագույն ժամանակներ
Սկսած 1957 թվականից, երբ Խորհրդային Միությունում արձակվեց Երկրի առաջին արհեստական արբանյակը, աստղագիտությունը ապրեց որակական նոր թռիչք։ Արհեստական արբանյակների ու միջմոլորակային կայանների միջոցով կատարվող աստղագիտական դիտումները, որոնք ազատ են Երկրի մթնոլորտի աղավաղումներից, զգալիորեն րնդարձակել են աստղագիտության հնարավորությունները (արտամթնոլորտային աստղագիտություն)։ Մասնավորապես, հնարավոր է դարձել երկնային մարմինների ճառագայթման սպեկտրի մինչ այժմ անմատչելի մասերի դիտումները։
Խոստումնալից է Արեգակնային համակարգի անդամների ուսումնասիրությունը՝ մոտիկից (ավտոմատ տիեզերական կայանների միջոցով) ։
Աստղագիտությունը Հայաստանում
Աստղագիտությունը՝ որպես գիտություն, Հայաստանում ձևավորվել է 7-րդ դարում՝ Անանիա Շիրակացու տիեգերագիտական ու տոմարագիտական աշխատություններով։ Շիրակացին ընդունել է Երկրի գնդաձևությունը, ճիշտ բացատրել Արեգակի և Լուսնի խավարումները, Ծիր կաթինին վերագրել է աստղային բնույթ։ Աստղագիտության և տոմարագիտության հարցերը 11-րդ դարերում լրջորեն քննարկել է Հովհաննես Սարկավագը «Պատճեն տոմարի» աշխատության մեջ, որտեղ տվել է տոմարագիտության հարցերի լրիվ շարադրանքը և հայկական օրացույցը համեմատել այլ ժողովուրդների օրացույցների հետ։ Միջին դարերում Հայաստանի վանական բարձրագույն դպրոցներում (Գլաձոր, Տաթև) դասավանդվել են «Տիեզերագիտություն» և «Տոմարագիտություն» առարկաները։
Հայաստանում աստղագիտական հետազոտությունները տարվում են մի քանի աստղադիտարաններում (Երևանի, Բյուրականի և Գառնիի)։
Աստղագիտական դիտումներ
Աստղագիտությունը զբաղվում է Երկրի սահմաններից դուրս գտնվող մարմինների ու երևույթների ուսումնասիրությամբ։ Աստղագետը միայն դիտում ու գրանցում է երկնային երևույթները և իր գտած փաստերի հիման վրա անում է ընդհանրացումներ։ Այդ իսկ պատճառով, աստղագիտության ուսումնասիրման մեթոդները տարբերվում են Երկրի բոլոր գիտությունների ուսումնասիրությունների մեթոդներից։ Այդ դիտումներից ստացված փաստերը հենց կազմում են աստղագիտության հիմքը։ Ներկա ժամանակներում գիտնականների ձեռք բերած կուտակման համար պետք է եղել երկար ժամանակ, և այդ փաստերի ձեռք բերումը շարունակվում է մինչ այսօր։
Աստղագիտությունն ամենից առաջ դիտողական գիտություն է։
Աստղագիտության զարգացումն ավելի մեծ տեմպերով սկսեց առաջ գնալ, երբ իտալացի գիտնական Գալիլեո Գալիլեյը ստեղծեց առաջին հեռադիտակը, և հետո ստեղծվեցին աստղագիտական այլ գործիքներ։ Այդ տեսակ գործիքները մարդկանց հնարավորություն տվեցին ավելի ընդլայնել Տիեզերքի չափերը, հայտնաբերել նոր երևույթներ և դրանք ուսումնասիրել տվյալ ժամանակի գիտության հնարավորություններին համապատասխան։
Դիտողական փաստերի առկայությունը և նրանց ընդհանրացումն ու ճիշտ լուսաբանումը զարգացնում են աստղագիտությունը։
Աստղագիտական չափման միավորներ
Աստղագիտական միավորներից հայտնի է պարսեկը։ 1 պարսեկը հավասար է ՝ 3,086 × 1013 կմ։ Օրինակ Երկիր մոլորակին ամենամոտ գտնվող աստղի՝ Կենտավրոսից հեռավորությունը հավասար է 1,3 պարսեկ։ Պարսեկից բացի, աստղագիտական տարածություններն չափում են նաև լուսատարիով՝ այն հեռավորությունը, որ լույսը անցնում է մեկ տարում։ 1 լուսատարին հավասար է 9,46 × 1012 կմ։
1000 պկ = 1 կպկ (կիլոպարսեկ)
Արտաքին հղումներ
Կատեգորիա:Բնական գիտություններ
Վիդիկոն
Վիդիկոն ( - նայել, տեսնել և elxcov - պատկեր), հաղորդիչ հեռուստատեսային խողովակ, որի աշխատանքը հիմնված է լուսային ազդանշաններն էլեկտրականի փոխակերպելու (լույսի ազդեցությամբ լուսազգայուն շերտի դիմադրությունը փոփոխելով) համար լիցքերի կուտակման վրա։ Կիրառվում է արդյունաբերական հեռուստատեսության դյուրատար տեղակայանքներում։
Կատեգորիա:Հեռուստատեսություն Կատեգորիա:Օպտիկական սարքեր
Վլադիմիրովկա (ավան, Ժմերինկայի շրջան)
Վլադիմիրովկա (Володимирівка), ավան Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Վլադիմիրովկա ավանում բնակվում էր 40 մարդ։ Բնակավայրը զբաղեցնում է 0,01 կմ² տարածք։ Բնակչության խտությունը կազմում էր 4000 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Ժմերինկայի շրջանի բնակավայրեր Կատեգորիա:Ուկրաինայի ավաններ
Օլդուվայի ձորի թանգարան
1998 թվականին թանգարանի ենթակառուցվածքները նորացվել են ։
Արտաքին հղումներ
Կատեգորիա:Տանզանիայի թանգարաններ Կատեգորիա:Մարդաբանական թանգարաններ Կատեգորիա:Մեծ պատմություն Կատեգորիա:Հնագիտություն
Զեսխո (Լենտեխի շրջան)
Զեսխո (ზესხო), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում ։
Դիրք
Գտնվում է ծովի մակարդակից 1800 մետր բարձրության վրա։ Շրջկենտրոն Լենտեխիից հեռու է 62 կմ։
Սեպ վան դեն Բերգ
Սեպ վան դեն Բերգ (Sepp van den Berg, ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Լիվերպուլի կազմում։ Խաղում է կենտրոնական պաշտպանի դիրքում ։
ՊԵԿ Զվոլե
Վան դեն Բերգը ՊԵԿ Զվոլեի ակադեմիայի սան է ։ Իր պրոֆեսիոնալ դեբյուտը նշեց 2018 թվականի մարտի 11-ին՝ փոխարինման մտնելով Գրոնինգենի դեմ խաղում ։ Առաջին հանդիպումը թիմի մեկնարկային կազմում անցկացրեց մարտի 18-ին՝ Ֆեյենորդի դեմ խաղում  ։ ՊԵԿ Զվոլեի կազմում Վան դեն Բերգը անցկացրեց 22 հանդիպում ։
Լիվերպուլ
2019 թվականի հունիսի 27-ին Վան դեն Բերգը 1.3 միլիոն ֆունտ ստերլինգի դիմաց տեղափոխվեց Լիվերպուլ   ։ Իր դեբյուտը ակումբի կազմում նշեց սեպտեմբերի 25-ին՝ փոխարինելով Կի-Յանա Հուվերին Անգլիայի լիգայի գավաթի Միլթոն Քինս Դոնսի դեմ խաղում  ։
Միջազգային կարիերա
Վան դեն Բերգը ներկայացրել է Նիդերլանդները մինչև 19 տարեկանների երիտասարդական հավաքականում ։
Ակումբային վիճակագրություն
2019 թվականի հոկտեմբերի 21-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Հոլանդացի ֆուտբոլիստներ Կատեգորիա:Զվոլեի ֆուտբոլիստներ Կատեգորիա:Լիվերպուլի ֆուտբոլիստներ
Կորչակ (գյուղ, Ժիտոմիրի շրջան)
Կորչակ (Корчак), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Կորչակ գյուղում բնակվում էր 472 մարդ։ Բնակավայրը զբաղեցնում է 1416 կմ² տարածք։ Բնակչության խտությունը կազմում էր 333,33 մարդ/կմ²։
Ալկալա դե լոս Գասուլեսի ամրոց
Ալկալա դե լոս Գասուլեսի ամրոց (Castillo de Alcalá de los Gazules), ամրոց՝ կառուցված բլրի գագաթին, Ալկալա դե լոս Գասուլես քաղաքում, Կադիսի շրջանում, Իսպանիա։
1984 թվականին ամրոցը գրանցվել է Իսպանիայի Մշակութային Ժառանգության հուշարձանների ցանկում։
Պատմություն
Չնայած բնակավայրն ունի հռոմեական ծագում, ամրոցը կառուցվել է մուսուլմանների կողմից 12-ից 13-րդ դարերում։ Ամրոցը կանգուն է եղել մինչև 1811 թվականը՝ Իսպանիայի անկախության պատերազմը, երբ այն գտնվում էր ֆրանսիացիների ձեռքում։
Ամրոցը կառուցումից հետո կոչվել է «Կալատ ատ Յազուլա», այնուհետև՝ Ալկալա դե լոս Գասուլես։
1264 թվականին ամրոցը գրավվել է քրիստոնեական զորքերի կողմից՝Ալֆոնսո 10-րդ Կաստիլի գլխավորությամբ, ով իր «Խրոնիկայում» առաջին անգամ ամրոցին տվեց «Ալկալա դե լոս Գասուլես» անունը։
Գրականություն
Կատեգորիա:Անդալուսիայի ամրոցներ
Գայանե Շահվերդյան
Գայանե Միքայելի Շահվերդյան, հայ հոգեբան։ Հոգեբանական գիտությունների դոկտոր (1999), պրոֆեսոր (2001) :
Կենսագրություն
Գայանե Շահվերդյանը ծնվել է 1954 թվականին Երևանում։ 1976 թվականին ավարտել է Երևանի ռուսաց և օտար լեզուների մանկավարժական ինստիտուտի բանասիրության ֆակուլտետը, 1982 - 1985 թվականներին ՝ ՀՀ ԳԱԱ, Փիլիսոփայության և իրավունքի ինստիտուտի ասպիրանտուրան, եղել է նույն ինստիտուտի գիտաշխատող, 1989 - 2001 թվականներին՝ «Սթրես»  հոգեկան առողջության կենտրոնի բաժանմունքի վարիչ, 2001 - 2006 թվականներին ՝ ԵՊՀ փիլիսոփայության և հոգեբանության ֆակուլտետի հոգեբանության ամբիոնի վարիչ, 2006 - 2009 թվականներին՝ կիրառական հոգեբանության ամբիոնի վարիչ, 2009 թվականից՝ փիլիսոփայության և հոգեբանության ֆակուլտետի հոգեբանության բաժնի սոցիալական հոգեբանության ամբիոնի վարիչ։ 2002 թվականից Եվրոպայի պրոֆեսիոնալ հոգեթերապևտների լիգայի կովկասյան տարածաշրջանի նախագահ (2002) :
Աշխատանքները վերաբերում են սոցիալական, բժշկական հոգեբանությանը, հոգեթերապիային ։
Ծանոթագրություններ
Կատեգորիա:Հայ հոգեբաններ Կատեգորիա:Հայ պրոֆեսորներ Կատեգորիա:Հոգեբանական գիտությունների դոկտորներ Կատեգորիա:ԵՊԼՀ շրջանավարտներ Կատեգորիա:ԵՊՀ դասախոսներ
Աստերոիդների ցանկ (276601-276700)
Աստերոիդների ցանկ (276501-276600) * Աստերոիդների ցանկ * Աստերոիդների ցանկ (276701-276800)
Սեելա
Սեելա (Sääla), գյուղ Էստոնիայի Ռապլամաա նահանգի Վիգալա շրջանում։
2011 թվականի տվյալներով գյուղում բնակվում էր 46 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Վիգալա շրջանի բնակավայրեր Կատեգորիա:Էստոնիայի գյուղեր
Ռոտոնդելլա
Ռոտոնդելլա (Rotondella), կոմունա Իտալիայում, Բազիլիկատա մարզում՝ Մատերա գավառում։ Բնակչությունը կազմում է 3234 մարդ (2008 թվական), բնակչության խտությունը կազմում է 43 մարդ/կմ²։ Զբաղեցնում է 76 կմ² տարածք։ Փոստային ինդեքսն է՝ 75026։ Հեռախոսային կոդը՝ 0835։
Բնակավայրի հովանավորն է հանդիսանում Ս. Անտոնիո դա Պադովա։
Կատեգորիա:Իտալիայի բնակավայրեր
Ելենա Կալիսկա
Ելենա Կալիսկա (Elena Kaliská, ), սլովակ կանոեիստ-սլալոմիստ։ Չորս Օլիմպիական խաղերի մասնակից։ Ամառային օլիմպիական խաղերի կրկնակի չեմպիոն 2004 և 2008 թվականներին կանոեով միայնակ թիավարությունում։ Աշխարհի ու Եվրոպայի բազմակի չեմպիոն։
Կենսագրություն
Ելենա Կալիսկան ծնվել է 1972 թվականի հունվարի 19-ին Չեխոսլովակիայի Զվոլեն քաղաքում։ Նրա հոբբիներն են թենիսը և երաժշտությունը ։
2007 թվականին Ելենան ավարտել է Մատեյ Նելի համալսարանը Բանսկա Բիստրիցայում՝ ստանալով մագիստրի աստիճա ։
Կարիերա
Ելենա Կալիսկան սկսել է զբաղվել թիավարությամբ յոթ տարեկանում Զվոլենի ակումբում։ Ապա նա սկսել է հանդես գալ Լիպտովսկի Միկուլաշ քաղաքի ակումբում ։
Նրա մարզիչը 2015 թվականից Պետեր Չիբակն է, նրան նաև օգնում են Ռոբերտ Օկորոցկին, Օլգա Լեյսալովա, Վլաստա Պատոչկովան, Լյուբոշ Գերտլը, Յան Ստախերան և Յան Պրաչարը ։
Ելենա Կալիսկան զբաղեցրել է չորրորդ տեղը աշխարհի պատանեկան առաջնությունում ։ Տասնյոթ տարեկանում ընկել է հեծանիվից, ինչից հետո ստիպված է եղել ապաքինվել ձախ ձեռքի վնասվածքից հետո ։ Մեծահասակների մակարդակում նրա առաջին հաջողությունը եղել են մեդալները Եվրոպայի առաջնություններում՝ բրոնզե մեդալը 1996 թվականին Գերմանիայում և ոսկե մեդալը 1998 թվականին Չեխիայում ։ Նա մասնակցել է 1996 թվականի Ամառային օլիմպիական խաղերին, որտեղ զբաղեցրել է 19-րդ տեղը ։
Կալիսկան աստիճանաբար լավացրել է իր արդյունքները՝ 2000 թվականին Սիդնեյում անցկացված Ամառային օլիմպիական խաղերում զբաղեցնելով արդեն չորրորդ տեղը ։ Կարիերայի գագաթնակետին հասել է 2004 թվականին՝ հաղթելով Աշխարհի գավաթի խաղարկության չորս մրցավազքերում, Եվրոպայի առաջնությունում և Աթենքում անցկացվող Օլիմպիական խաղերում ։ 2005 թվականին նվաճել է ոսկե մեդալ Ավստրալիայում անցկացվող աշխարհի առաջնությունում, իսկ 2007 թվականին եղել է երկրորդը ։
Մեկ տարի անց Ելենա Կալիսկան Պեկինում անցկացվող Օլիմպիական խաղերում դարձել է Օլիմպիական խաղերի կրկնակի չեմպիոն ։
Իր կարիերայի ընթացքում Ելենա Կալիսկան յոթ անգամ հաղթել է Եվրոպայի առաջնությունում՝ ընդհանուր առմամբ արժանանալով 13 մեդալի ։
Մրցանակներ
2011 թվականի հունվարի 3-ին պարգևատրվել է Լյուդովիտ Շտուրի I դասի շքանշանով ։
Արտաքին հղումներ
Կատեգորիա:Սլովակ մարզիկներ Կատեգորիա:Օլիմպիական չեմպիոններ Կատեգորիա:2008 թվականի Ամառային օլիմպիական խաղերի չեմպիոններ Կատեգորիա:2004 թվականի Ամառային օլիմպիական խաղերի չեմպիոններ
(1537) Տրանսիլվանիա
(1537) Տրանսիլվանիա (Transylvania), աստերոիդ աստերոիդների հիմնական գոտում։ Հայտնաբերվել է 1940 թվականի օգոստոսի 27-ին Գ. Ստրյոմերի կողմից Կոնկոլիյում ։
Միջին հեռավորությունը Արեգակից կազմում է 3,048566 ա. մ., առավելագույնը մոտենում է 2,1277 ա. մ. հեռավորության վրա և հեռանում 3,9694 ա. մ. ։ Արեգակի շուրջ մեկ ամբողջական պտույտ է կատարում 1944,2 երկրային օրվա ընթացքում, իր ուղեծրով շարժվելով միջինում 0,185166 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,86° անկյուն։
Արտաքին հղումներ
Կատեգորիա:1940 թվականին հայտնաբերված աստղագիտական մարմիններ Կատեգորիա:Գյուլա Ստրյոմերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պետրոս Բերթումեան, Աղբիւր բացեալ (2)
Պետրոս Բերթումեան, Աղբիւր բացեալ (2), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2 թվի տակ։ Ձեռագիրը գրվել է 1767-1768 թվականներին Ղունկիանոս Աշտարակեցի գրիչի կողմից, Էջմիածնում։ Գրված է թղթի վրա, որն ունի 20,7X15,2 չափս։ Ձեռագիրը կազմված է 132 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարան գրչի՝ 55ա, ստացողի՝ 91ա, հետագայի՝ 11ա (1811 թ․) :
Ծանոթագրություններ
Կատեգորիա:Մատենադարանի ձեռագրեր
Թիրեբ
Թիրեբ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Ճանապարհ դեպի Սասունցի Դավիթ
«Ճանապարհ դեպի Սասունցի Դավիթ», Վ. Վարդանի նովելների մոտիվներով նկարահանված հայկական ֆիլմ։
Սյուժե
Ֆիլմը պատմում է մի տղայի մասին, որ ձգտում է նմանվել Սասունցի Դավթին, ում անունով իրեն կոչել են Դավիթ։ Փոքրիկ Դավթի երազանքն է տեսնել Սասունցի Դավթի արձանը, որը գտնվում է Երևանում։ Մի օր տասնամյա Դավիթը ծնողներից գաղտնի ճանապարհ է ընկնում դեպի Երևան և երեկոյան հասնում է Սասունցի Դավթի արձանի մոտ ։
Թիրեբ
Ծանոթագրություններ
Կատեգորիա:Արևմտյան Հայաստանի գյուղեր
Ճանապարհ դեպի Սասունցի Դավիթ
Գրականություն
Կատեգորիա:1987 ֆիլմեր Կատեգորիա:Հայկական ֆիլմեր Կատեգորիա:Խորհրդային ֆիլմեր Կատեգորիա:Սև-սպիտակ ֆիլմեր Կատեգորիա:«Հայֆիլմ» ստուդիայի ֆիլմեր
Վոլաստոնիտ
Վոլաստոնիտ Քիմիական կազմը Ca3(Si309)։ Երբեմն պարունակում է երկաթի խառնուրդներ։ Բյուրեղագիտական համակարգը տրիկլինային է։ Առաջացնում է հարթ թերթաձև բյուրեղներ, ճառագայթաձև, թելավոր ագրեգատներ։ Գույնը՝ սպիտակ, գորշ։ Կարծրությունը՝ 4,5—5, խտությունը՝ 2900 կգ/մ³։ Առաջանում է կրաքարերի կոնտակտային և խորքային ռեգիոնալ մետամորֆիզմի դեպքում։ Հիմնականում օգտագործվում է խեցեգործության բնագավառում և քիմիական արդյունաբերության մեջ։
Ծանոթագրություններ
Կատեգորիա:Կալցիումի միներալներ Կատեգորիա:Սիլիկատներ (միներալներ)
Կանբեկովո
Կանբեկովո (Канбеково, Ҡанбәк), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 557 մարդ։
Տվեք Սանիին հնարավորություն
Տվեք Սանիին հնարավորություն (Sonny With a Chance), կատակերգու հեռուստասերիալ, որը ստեղծել է Սթիվ Մարմելը։ Պատմվում է Ինչպես պատահի (So Random!) սկետչ-շոուի մասին։ Պրեմիերան կայացել է 2009 թվականի փետրվարի 8-ին՝ ԱՄՆ-ում։
Սյուժե
Այս հեռուստասերիալը պատմում է Վինքոնսինից մի աղջկա՝ Սանի Մոնրոյի մասին, ով մասնակցում է Ինչպես պատահի հաղորդման քասթինգին։ Նա անցնում է քասթինգը և ծանոթանում հաղորդման մասնակիցներին, ինչպես նաև Մեքենզիի ջրվեժները հաղորդման մասնակիցներին։ Երբ նա տեսնում է Չեդ Դիլան Քուփերին՝ սիրահարվում է, բայց նա թաքցնում և հերքում էր դա։ 2 եթերաշրջանի միջին մասում նա սկսում է հանդիպել նրա հետ, բայց ավելի ուշ նրանք բաժանվում են։ Նրա կոլեգաներ Գրեդին, Նիկոն, Զորան և Թոնին միշտ ինչ-որ բանո հետաքրքրվում էին։
Ծանոթագրություններ
Կատեգորիա:Անգլերեն հեռուստասերիալներ
Կուրտ Վոնեգութ
Կուրտ Վոնեգութ (Kurt Vonnegut, ), ամերիկացի գրող, 20-րդ դարի ամերիկյան գրականության նշանավոր դեմքերից մեկը։
«Ուտոպիա 14» (1952 թ.), «Կատվի ճոճք» (1963 թ.), «Սպանդանոց համար 5» (1969 թ.) վեպերում Վոնեգութը բացահայտել է գիտատեխնիկական հեղափոխության հակասությունները, պսակազերծել «տեխնիկական լավատեսության» արմ․ փիլիսոփայությունը, որի իրականացումը լի է սոցիալական համընդհանուր աղետով, հասարակության բարոյական այլասերումով կամ ֆիզիկական ոչնչացումով։ Վոնեգութի արձակում գիտական ֆանտաստիկայի նմանությունը միաձուլված է գրոտեսկային և այլաբանական գրականության ավանդույթների հետ։
Ծագում
Կուրտ Վոնեգութը սերում է գերմանացի ներգաղթյալների ընտանիքից։ Ապագա գրողի նախապապը՝ Կլեմենտ Վոնեգութը ծնվել է գերմանական Մյունստեր քաղաքում և 1848 թվականին ներգաղթել է ԱՄՆ։ Ինդիանապոլսում նա բացում է թավաների վաճառքով զբաղվող ընկերություն։ Նրա որդի Բերնարդը չշարունակեց հոր գործը և ավարտելով Մասսաչուսեցի տեխնոլոգիական ինստիտուտը դարձավ ճարտարապետ և իր գործընկեր Արթուր Բոնոմի հետ ստեղծեց շինարարական Vonnegut & Bohn ապրանքանիշը։ Բերնարդի որդին՝ Կուրտ Վոնեգութ ավագը շարունակեց հոր գործը։ Ավարտելով Մասսաչուսեթսի տեխնոլոգիական ինստիտուտը նա ժառանգեց հոր մասնաբաժինը՝ Vonnegut & Bohn ընկերությունում։ 1913 թվականի նոյեմբերի 22-ին նա ամուսնանում է Էդիթ Լիբերի՝ տեղացի գարեջրագործ-միլիոնատեր Ալբերտ Լիբերի դստեր հետ։ Այդ ամուսնությունից ծնվում են 3 երեխա․ Բերնարդը (1914-1977), Ալիսան (1917-1958) և Կուրտը ։
Մանկություն և երիտասարդություն
Կուրտ Վոնեգութը ծնվել է 1922 թվականի նոյեմբերի 11-ին գերմանացի ներգաղթյալների ընտանիքում։ 1930-ական թվականներին տեղի ունեցած Մեծ ճգնաժամի ընթացքում հոր նյութական վիճակը վատացավ։ Նա ստիպված էր երկար ժամանակ մնալ առանց աշխատանքի։ Եվ հենց այդ ժամանակ էլ մոր մոտ սկսեցին ի հայտ եկան հոգեկան հիվանդության նախանշաններ։ 1944 թվականին երբ նա ինքնասպանություն է գործում, որը մեծ ցնցում էր Կուրտի համար ։ 1940 թվականի մայիսին Կուրտ Վոնեգութը ավարտում է Շորտրիջայի դպրոցը Ինդիանապոլսում։ Միջնակարգ կրթությունը ավարտելուց հետո ընդունվում է Կոռնելի համալսարան։ Հոր պնդմամբ իր տղայի պատմությանբ, գրականությանբ և փիլիսոփայությանբ հետաքրքրվածությունը անիմաստ ժամանակի և գումարի վատնում էր, Կուրտը որոշել էր քիմիայի ֆակուլտետ ընդունվել։ Այս ընտրության պատճառը եղբայրն էր, որը 1939 թվականին Մասսաչուսեթսի տեխնոլոգիական համալսարանում ստացել էր Ph.D. քիմիայի աստիճան ։ Կոռնելի համալսարանի պաշտոնական տեղեկագրի պնդմամբ «Վոնեգութի քիմիայի նկատմամբատելությունը բարիք է ամերիկյան գրականության համար»։ Նա այդ համալսարանում սովորեց 3 տարի, այդպես էլ այն չավարտելով։ Ժամանակի մեծ մասը Կուրտը զբաղվում է  The Cornell Daily Sun ուսանողական թերթի աշխատանքներով, կատարելով խմբագրի և տեսաբանի աշխատանքներ ։ Երկրորդ համաշխարհային պատերազմի ընթացքում նա կամավոր գնում է բանակ։ Կոռնելի համալսարանից սկզբում տեղափոխվում է Քարնեգիի համալսարան, այնուհետև Թենեսի համալսարան որտեղ սովորում է մեքենաշինություն ։
Մահ
Կուրտ Վոնեգութը մահացել է 2007 թվականի ապրիլի 11-ին ընկնելիս ստացած գանգուղեղային վնասվածքի պատճառով։ Իր մահից մեկ տարի առաջ նա էդինբուրգյան The Sunday Herald թերթում նա դիմում է բրիտանացի ընթերցողներին ասելով՝ Որքան էլ կոռումպացված, ագահ և անսիրտ են դառնում մեր իշխանությունները, մեր մեծ բիզնեսը, մեր ԶԼՄ-ները, մեր կրոնական և բարեգործական կազմակերպությունները, երաժշտությունը երբեք չի կորցնի իր հմայքը։ Եթե ես երբևէ Աստված չանի մահանամ, իհարկե, խնդրում եմ, որ իմ գերեզմանաքարի վրա գրել այսպիսի տապանագիր՝ «Նրա համար Աստծո գոյության անհրաժեշտ և բավարար պատճառ է եղել երաժշտության գոյությունը»։
Գրողի հայրենիքում՝ Ինդիանապոլիսում 2007 թվականը նշվել է որպես «Վոնեգութի տարի» ։
Գրողի փառքը
Երիտասարդության ապրումները հիմք դարձան Կուրտ Վոնեգութի առաջին ֆանստաստիկ ստեղծագործության Ուտոպիա 14-ի ստեղծմանը որտեղ նա կերտում է ապագայի մռայլ պատկերները․ ամբողջ աշխատանքը մարդկանց փոխարեն անում են մեքենաները և մարդիկ դառնում են ոչ պետքական։ Գիտաֆանտաստիկ ժանրը նեռարում է ինչպես կարճ պատմվածքներ այնպես էլ որոշ վեպեր («Տիտանի ծովահարսը» և «Կատվի ճոճք»)։ Այնուամենայնիվ, գրողին մեծ հռչակ բերեց 1945 թվականի փետրվարին դաշնակից օդանավերի կողմից Դրեզդենի ռմբակոծմանը նվիրված «Սպանդանոց համար 5 կամ երեխաների  խաչակրաց արշավանքը» իրատեսական աշխատանքը, որի ժամանակ քաղաքը լիովին ավերվեց։
Շատ աշխատանքներում Վոնեգութը իր մտքերը արտահայտում է գլխավոր հերոսների ձայներով, ինչպիսիք են ֆանտաստ գրող Քիլգոր Ֆուտը, որի նախատիպը եղել է իրականում գոյություն ունեցող ֆանտաստ Թեոդոր Սթարջոնը։ Վոնեգուտը իր հերոսին շնորհեց հարուստ երևակայությամբ և ցինիզմով, չափավորված իր մարդասիրությամբ։ Իր վերջին հարցազրույցներից մեկում Վոնեգութը, հիշելով «Սպանդանոց համար 5» վեպի վրա տարվող աշխատանքները, նկարագրեց ստեղծագործական գործընթացը հետևյալ կերպ. Ես չեմ կարծում, որ որևէ արվեստագետ գիտի, թե ինչու է այս կամ այն բանն անում, որը տրամաբանական չէ ... այս ամենը հորդում է մեզանից։
Չուչուկ Ստանա
Չուչուկ Ստանա (Чучук Стана, ), սերբ կին հայդուկ, սերբական էպիկական ազգային պոեզիայի հերոս։
Կենսագրություն
1812 թվականին հանդիպել է հայդուկ Վելկո Պետրովիչին՝ Սերբական առաջին ապստամբության նախաձեռնողներից մեկին, և սկսել է ապրել նրա հետ, չնայած այդ ժամանակ Վելկոն ունեցել է այլ կին, որից չի կարողացել բաժանվել առանց եկեղեցու թույլտվության։ Ստանան հրացանը ձեռքին կռվել է ամուսնու հետ միասին, վիրավորվել։ 1813 թվականին Վելկո Պետրովիչն սպանվել է, և Ստանան մեկնել է ապրելու սերբական Պանչևո քաղաքում։
Հետագայում Ստանան ամուսնացել է հույն ռազմական գործիչ, ռուսական բանակի գնդապետ, հերոս հեղափոխական և հունական հեղափոխության մասնակից Գեորգակիս Օլիմպիոսի հետ, որի հետ տեղափոխվել է Վալախիա, ապա՝ Բուխարեստ։ Գեորգակիսը զոհվել է Սեկկու վանքի կռվում։ Այդ ժամանակ Ստանան հղի էր և արդեն ուներ երկու երեխա Գեորգակիսից՝ Միլանն ու Ալեքսանդրը։ Դուստրը՝ Եֆրոսինյան, ծնվել է հոր մահվանից հետո։ Երեխաների անվտանգության համար Ստանան նրանց հետ տեղափոխվել է Ռուսական կայսրություն՝ Խոտին քաղաք, որտեղ թաքնվում էին սերբական հեղափոխության բազմաթիվ մասնակիցներ։
Հունաստանի ազատագրումից հետո Չուչուկ Ստանան երեխաների հետ տեղափոխվել է Աթենք, որտեղ ստացել է ոչ մեծ պետական թոշակ որպես Հունաստանի հերոս Գեորգակիս Օլիմպիոսի այրի։
Չուչուկ Ստանան մահացել է 1849 թվականին (այլ տվյալներով՝ 1850 թվականին), գերեզմանը չի պահպանվել։
Արտաքին հղումներ
Կատեգորիա:Սերբ հայդուկներ
Էլիզեու
Էլիզեու Պերեյրա դուշ Սանտուշ, առավել է հայտնի է որպես Էլիզեու, (Eliseu Pereira dos Santos, ), պորտուգալացի ֆուտբոլիստ, Պորտուգալիայի հավաքականի և պորտուգալական «Բենֆիկա» ակումբի նախկին աջ պաշտպան և վինգեր։
Նրա հայրը եղել է շտապ օգնության մեքենայի վարորդ, իսկ մայրը ունեցել է սեփական ռեստորանը։ Էլիզեուի ծնողները բաժանվել են, երբ նա դեռահաս է եղել ։
Ակումբային կարիերա
2002 թվականին Էլիզեուն տեղափոխվել է Ազորյան կղզիներ, որտեղ հանդես է եկել «Մարիտիմու» ակումբում և սկսել է խաղալ «Բելենեսնիշ» ակումբի երիտասարդական թիմում։ Հաճախ նա տեղ էր գրավում հիմնական կազմում և երկրորդ մրցաշրջանում նա իր հաշվին ուներարդեն 19 գոլ։
«Մալագա», «Լացիո» և վարձակալություններ
2005-06 մրցաշրջանում Էլիզեուն վարձակալվեց երկրոդր դիվիզիոնում հանդես եկող «Վարզիմ» ակումբ։ 2007 թվականին Էլիզեուն իր խաղընկերներ Էլդեր Ռոսարիոյի և Պաուլու Ժորժի հետ գնաց իսպանական «Մալագա»՝ օգնելու ակումբին մտնել Լա Լիգա։ Պորտուգալական եռյակի օգտին կար 108 խաղ և 6 գնդակ, որոնցից 3-ը Էլիզեուինն էր։
2008-09 մրցաշրջանում պորտուգալացին դարձավ թիմի հիմնական խաղացող։ 2008 թվականի հոկտեմբերի 5-ին, նա «Ռեկրեատիվո» ակումբի դարպասին երկրորդ մրցաշրջանում խփել է իր առաջին գոլը։ Հաջորդ ամսին Էլիզեուն գնդակ ուղարկեց «Ռեալ Մադրիդի» դարպասը, բայց «Մալագան» 3-4 հաշվով զիջեց։
2009 թվականի հունիսի 25-ին պորտուգալացին 1 000 000 եվրոյի դիմաց տեղափոխվեց «Լացիո» ։
2010 թվականի օգոստոսի 22-ին Չեմպիոնների Լիգա 2012-13 մրցաշրջանի որակավորման փլեյ-օֆֆ փուլում Էլիզեուն գոլ խփեց հունական «Պանատինաիկոսի» դարպասին, իսկ իր ակումբը 2-0 հաղթեց ։ 2012 թվականի հոկտեմբերի 3-ին Չեմպիոնների Լիգայի խմբային փուլի շրջանակներում տեղի ունեցած բոլգիական «Անդերլեխտի» դեմ խաղում (3-0) Էլիզեուն ձևակերպեց դուբլ, իսկ թիմըերկրորդ խաղում անընդմեջ հաղթեց ։ 2012 թվականի նոյեմբերի 6-ին Չեմպիոնների Լիգայի խաղարկության «Միլանի» դեմ խաղում կիսապաշտպանը խփեց գոլ, որը «Մալագային» բերեց ոչ ոքի և օգնեց թիմին իր պատմության մեջ առաջին անգամ դուրս գալ 1/8 եզրափակիչ ։ Դեկտեմբերի 15-ին «Սևիլյայի» դեմ խաղում նա խփեց հաղթական գոլ ։
Սեպտեմբերի 15-ին «Ռայո Վալեյկանոյի» դեմ խաղում նա նոր մրցաշրջանում խփեց իր առաջին գոլը Մալագայում» ։
«Բենֆիկա»
2014 թվականի ամռանը տեղափոխվեց Լիսաբոնի «Բենֆիկա»։ Տրանֆերի արժեքը կազմեց 1,5 միլիոն եվրո ։ Օգոստոսի 17-ին «Պասուշ դե Ֆերեյրա» ակումբի դեմ խաղում նա դեբյուտեց նոր թիմում ։ Օգոստոսի 24-ին «Բոավիշտա» ակումբի դեմ խաղում Էլիզեուն խփե իր առաջին գոլը «Բենֆիկայում» ։ 2014 թվականին նվաճեց Պորտուգալիայի սուպերգավաթը, իսկ մեկ տարի անց նվաճեց Լիգայի գավաթը և Պորտուգալիայի առաջնությունը։
Միջազգային կարիերա
«Մալագայում» հաջող ելույթնրից հետո Էլիզեուն հրավիրվեց Պորտուգալիայի հավաքական՝ խաղալու Ֆինլանդիայի դեմ ընկերական խաղոււմ։ 2009 թվականի փետրվարի 11-ին նա ընդգրկված էր հինական կազմում, բայց այդպես էլ մնաց պահեստայինների նստարանին։ Նույն թվականի հունիսի 10-ին Էստոնիայի դեմ ընկերական խաղում նա դեբյուտեց հավաքականում։ 2010 թվականին Էլիզեուն ընդգրկվեց այն 6 պահեստային խաղացողների ցուցակում, որոնք կարող էին հիմնկաան կազմի վնասվածքների դեպքում գնալ ՀԱՀ Աշխարհի առաջնությանը  ։
2011 թվականի հոկտեմբերի 7-ին Էլիզեուն Եվրո 2012-ի որակավորման փուլի շրջանակներում, Իսլանդիայի դեմ խաղում ազգային հավաքականում խփեց իր առաջին գոլը։ Լեհաստան և Ուկրաինա ուղևորվողների վերջնական ցուցակում նա չընդգրկվեց։
Ձեռքբերումներ
Թիմային
«Լացիո»
Արտաքին հղումներ
Կատեգորիա:Պորտուգալացի ֆուտբոլիստներ Կատեգորիա:Պորտուգալիայի հավաքականի ֆուտբոլիստներ Կատեգորիա:Լացիոյի ֆուտբոլիստներ Կատեգորիա:Մալագայի ֆուտբոլիստներ Կատեգորիա:Բենֆիկայի ֆուտբոլիստներ Կատեգորիա:Ֆուտբոլի պաշտպաններ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ռեալ Սարագոսայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Բելենենսիշի ֆուտբոլիստներ
Սախնովշչինա (գյուղ, Մաշևկայի շրջան)
Սախնովշչինա (Сахнівщина), գյուղ Ուկրաինայի Պոլտավայի մարզի Մաշևկայի շրջանում։
2001 թվականի տվյալներով Սախնովշչինա գյուղում բնակվում էր 503 մարդ։ Բնակավայրը զբաղեցնում է 15,12 կմ² տարածք։ Բնակչության խտությունը կազմում էր 33,27 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Մաշևկայի շրջանի բնակավայրեր Կատեգորիա:Ուկրաինայի գյուղեր
Միաեղջյուր (համաստեղություն)
Միաեղջյուր (լատ․ Monoceros), համաստեղություն երկնքի հասարակածային գոտում։ Գտնվում է Երկվորյակներ, Փոքր շուն, Հիդրա, Նավախել, Մեծ շուն, Նապաստակ, Օրիոն համաստեղությունների միջև։ Ամենապայծառ աստղը 3, 8-րդ աստղային մեծության է։
Կազյոննայա (Նենյայի վտակ)
Մեծ Տալովկա (Կինտերեպի վտակ) (Большая Таловка (приток Кинтерепа)), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Նենյա աջ ափով՝ 64 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, Բարնաուլ քաղաքից մինչև Նավարասիսկի հէկը։ Գետի գետային ավազանը Չումիշ գետն է՝ մինչև Տոմի։ Ինչպես նաև գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Դավիթ V
Դավիթ V, վրաց թագավոր, Բագրատունիների արքայատոհմից, հաջորդել է Դեմետրե I-ին 1154 կամ 1155 թվականին։ Մահացել է 1155 թվականին։
Կենսագրություն
Դավիթը եղել է Դեմետրե I-ի ավագ որդին։ Նա, վախենալով, որ հայրը կարող է կրտսեր որդուն՝ Գեորգի I-ին դարձնել գահի Ժառանգորդ, 1130 թվականին ապստամբում է և հորը հարկադրում հրաժարվել գահից։ Դավիթը թագավոր է դառնում 1154 կամ 1155 թվականին։ Հայ և վրաց պատմիչները Դավիթի կառավարման շրջանի և նրա խորհրդավոր մահվան հանգամանքների վերաբերյալ հստակ և փոխհամաձայնեցված տեղեկություններ չեն հաղորդում։ Ըստ հայ պատմիչ Վարդան Արևելցու` Դավիթը կառավարել է մեկ ամիս և սպանվել է իր իշխանների` Սմբատ և Իվանե Օրբելիների կողմից, որոնք գաղտնի համաձայնության էին եկել նրա կրտսեր եղբոր՝ Գեորգիի հետ։ Օրբելյանների տոհմի պատմության մասին գրող պատմիչը՝ Ստեփանոս Օրբելյանը, գրելով Վարդան Արևելցուց հետո, համառոտ պատմում է Դավիթի թագավորության մասին՝ նշելով, որ նա կառավարել է երկու տարի։ Նա հայտնում է նաև, որ Գեորգին երդվել է իր եղբորը՝ Դավիթին, որ ինքը կթագավորի այնքան ժամանակ, մինչև նրա տղան՝ Դեմնան, դառնա չափահաս։ Գեորգին հետո դրժել է իր երդումը։ Վրաց պատմիչները ասում են, որ Դավիթի կառավարումը տևել է վեց ամիս, բայց նրանք զգուշորեն խուսափում են նրա մահվան հետ կապված հանգամանքների մասին խոսելուց։
Հղումներ
The Bagrationi Dynasty
Մետաղագիտություն
Մետաղագիտություն, գիտություն, որն ուսումնասիրում է մետաղների և համաձուլվածքների բաղադրության, կառուցվածքի և հատկությունների միջև եղած կապը, ինչպես նաև տարբեր տեսակի ներգործությունների (քիմիական, ջերմային, մեխանիկական) հետևանքով առաջացող փոփոխությունների օրինաչափությունները։ Որպես ինքնուրույն գիտություն մետաղագիտությունը ծագել և ձևավորվել է XIX դարում՝ մետաղաբանության անվան տակ։ «Մետաղագիտություն» տերմինը մտցվել է XX դարի 20-ական թվականներին Գերմանիայում (Metallkunde), իսկ «մետաղաբանություն» տերմինն առաջարկվել է պահպանել միայն ․մետաղների և համաձուլվածքների միկրո- և մակրոկառուցվածքների ուսումնասիրման համար։ Մետաղագիտության զարգացման առաջին փուլում (XIX դարի 70-ական թվականներ) ուսումնասիրվել են մետաղների միկրոկառուցվածքը, տեխնիկական մետաղների և համաձուլվածքների հատկությունների վրա ջերմային մշակման ազդեցությունը։ Ստեղծվել է մետաղական համակարգերի վերլուծության ֆիզիկաքիմիական եղանակ, ձևակերպվել են մետաղական նյութերի որակի գնահատման կարևորագույն չափանիշները, մշակվել որակյալ և լեգիրացված պողպատի արտադրության հիմունքները։ Մետաղագիտության պատմության նոր փուլը սկսվել է XX դարի 20-ական թվականներին՝ ռենտգենակաոուցվածքային վերլուծության կիրառմամբ։ Վերջինս հնարավորություն տվեց բացահայտելու մետաղների ատոմական կառուցվածքի՝ ջերմային, քիմիական և մեխանիկական մշակման հետևանքով առաջացած փոփոխությունների օրինաչափությունները։ Մետաղագիտության զարգացման այս ժամանակաշրջանը բնութագրվում է ֆիզիկայի նորագույն մեթոդների լայն օգտագործմամբ (տես Մետաղաֆիզիկա, Էլեկտրոնագրաֆիա, Նեյտրոնագրաֆիա)։ Ռենտգենակառուցվածքային վերլուծությունից բացի մետաղների ատոմաբյուրեղային կառուցվածքի ուսումնասիրման համար կիրառվում է էլեկտրոնային սպեկտրոսկոպիան, որը հնարավորություն է տալիս բացահայտելու համաձուլվածքների կառուցվածքի տեղային խախտումները (տես Արատանշում)։ Մետաղագիտությունը պայմանականորեն բաժանվում է տեսականի և կիրառականի (տեխնիկական)։ Տեսական մետաղագիտությունն ուսումնասիրում է տարբեր ներգործություններից մետաղներում և համաձուլվածքներում տեղի ունեցող պրոցեսների հիմունքներն ու կառուցվածքի օրինաչափությունները։ Տեսական մետաղագիտության հիմնական բաժիններն են․ մետաղների և համաձուլվածքների մետաղական վիճակի և ֆիզիկական հատկությունների տեսությունը, բյուրեղացումը, մետաղներում և համաձուլվածքներում ֆազային հավասարակշռությունը, դիֆուզիան, պինդ վիճակում ֆազային փոխակերպումները, պլաստիկ դեֆորմացիայի, ամրության, քայքայման և վերաբյուրեղացման պրոցեսների տեսությունը։ Կիրառական մետաղագիտության խնդիրներն են․ մետաղական նյութերի կոնկրետ խմբերի (օրինակ, երկաթածխածնային համաձուլվածքների, կառուցվածքային պողպատի, չժանգոտող պողպատի, մագնեզիումի համաձուլվածքների և այլն) բաղադրության, կառուցվածքի, մշակման տեխնոլոգիական պրոցեսների և հատկությունների ուսումնասիրությունը։
Կատեգորիա:Մետաղագիտություն Կատեգորիա:Մետալուրգիա Կատեգորիա:Նյութագիտություն
Գոգոլի տուն
Գոգոլի տուն (Дом Гоголя), պետական բյուջետային մշակութային հաստատություն Մոսկվայում, որը նվիրված է գրող Նիկոլայ Գոգոլին։ Գտնվում է կոմս Ալեքսանդր Տոլստոյի նախկին առանձնատանը՝ Նիկիտսկի բուլվար 7ա հասցեում, որտեղ գրողը ապրել է չորս տարի՝ 1848 թվականից մինչև իր մահը՝ 1852 թվականը։ 2018 թվականից սկսած՝ թանգարանը Ռուսաստանում Գոգոլի հիշատակին նվիրված միակ կենտրոնն է։
Թանգարանային էքսպոզիցիան կազմված է վեց հիշատակային սենյակներից, որոնք գտնվում են շենքի առաջին հարկում ։ Գիտական գրադարանի պահպանության տակ է գտնվում Նիկոլայ Գոգոլի կենդանության օրոք և ավելի ուշ հրատարակությունների ավելի քան 300 հատոր։ Ամեն տարի անցկացվում է «Գոգոլյան ընթերցումներ» գիտական կոնֆերենցիան, համերգներ և գեղարվեստական ցուցահանդեսներ ։ 2014 թվականից հուշահամալիր կենրոնի շրջանակներում գործում է «Նոր թև» ստեղծագործական տարածքը ։
Շենքը մինչ Գոգոլը
Շինության պատմությանը սկսել են հետևել 17-րդ դարից սկսած, երբ հարյուրապետ Իվան Բուտուրլինին պատկանող հողատարածքում կառուցվել են առաջին քարե ապարանքները։ Հետագայում շենքը պատկանել է Ալեքսեյ Պլոխովի ընտանիքին և գաղտնի խորհրդականի կնոջը՝ Մարիա Սալտիկովին։ 1802 թվականին նրա ղեկավարությամբ կազմվել է շենքի հատակագիծը, որը միավորում էր առանձին ապարանքների շինությունները։ Առանձնատանը ժամանակակից տեսքն է տվել կալվածքի հաջորդ սեփականատեր Դմիտրի Բոլտինը՝ 1809 թվականին նրա երկարությունը ընդարձակելով 14-ից մինչև 22 սաժեն։ 1812 թվականի հրդեհից հետո ոչնչացվել են հողատարածքի բակում գտնվող բոլոր փայտե շինությունները, իսկ քարե շինությունները խիստ տուժել են։ 1822 թվականին առանձնատունը վերանորոգվել է նոր սեփականատիրոջ՝ գեներալ-մայոր Ալեքսանդր Տալիզինի կողմից, որը ընդարձակել է հողամասի չափսերը և ձևափոխել է շենքի ճակատամասը։ Նիկոլայ Գոգոլը նոր սեփականատիրոջ՝ կոմս Ալեքսանդր և Աննա Տոլստոյների հրավերով առանձնատուն է տեղափոխվել 1848 թվականին։ Նրան հատկացրել են տան ներքևի հարկի երկու սենյակը, որտեղ գրողն ապրել է մինչև իր մահը՝ 1852 թվականը ։
Գրողի կյանքը Մոսկվայում
Նիկոլայ Գոգոլը առաջին անգամ Մոսկվա է այցելել 1832 թվականին։ Պատմաբան Միխայիլ Պոգոդինի հետ ծանոթության շնորհիվ նա մտել է գրականագետների շրջան և սկսել է հյուրընկալվելՍերգեյ Ակսակովին, Միխայիլ Շչեպկինին, Ալեքսեյ Խոմյակովին, Ալեքսանդրա Չերտկովին, Վասիլի Բոտկինին և այլոց ։ 1832-1848 թվականների ընթացքում բազմիցս եղել է Մոսկվայում, կանգ է առել Սերգեյ Շևիրովի և Միխայիլ Պոգոդինի մոտ, որի հետ 1848 թվականի վեճը առիթ է հանդեսացել, որ ընդունի կոմս Տոլստոյի հրավերը և բնակություն հաստատի Նիկիտսկի բուլվարում։ Այդ առանձնատանը նա շարունակել է աշխատել «Մեռած հոգիներ»-ի երկրորդ հատորի վրա, որի ձեռագիրը այրել է իր մահից մի քանի օր առաջ ։ Հայտնի է, որ Գոգոլին հյուր են գնացել Իվան Տուրգենևը, Միխայիլ Պոգոդին, Սերգեյ Ակսանով, Միխայիլ Շչեպկինը, Ստեփան Շևիրյովը ։
Թանգարանի ստեղծում
1923 թվականին Նադեժդա Կրուպսկայայի նախաձեռնությամբ կազմավորվել է Նարկոմպրոսի գրադարանը, սկզբում այն ստացել է Քաղաքային գրադարան № 130 անվանումը, իսկ 1961 թվականին՝ № 2 անվանումը։ 1966 թվականին Մոսկվայի գործադիր կոմիտեի հրամանով Նիկիտսկի բուլվարի վրա գտնվող շենքը տրվել է № 2 Քաղաքային գրադարանին ։ 1976-1977 թվականներին շինությունում ընթացել է վերանորոգում։ Դրա ավարտից հետո թանգարանի առաջին հարկում բացվել է Նիկոլայ Գոգոլի հիշատակի սենյակները, որոնց կահավորանքը վերստեղծվել է ըստ ժամանակակիցների հուշերի, իսկ 1979 թվականին № 2 Քաղաքային գրադարանը վերանվանվել է Գոգոլի անվան գրադարանի ։ Գրադարանի ֆոնդում պահվում է ռուս և ժամանակակից կոմպոզիտորների պարտիտուրների հավաքածու, Գոգոլի կենդանության օրոք և մահվանից հետո ավելի քան 300 երկերի ժողովածուներ, գրողի կենսագրության և գիտական ժառանգության վերաբերյալ գիտական աշխատությունների հավաքածու։ Գրադարանը զբաղվում է նաև գրական երկրագիտությամբ։
Թանգարանի էքսպոզիցիան գտնվում է առաջին հարկի վեց սենյակներում։ Կազմակերպիչների մտահաղացմամբ՝ յուրաքանչյուր սենյակում կա սիմվոլիկ ինստալյացիա՝ «առաջնորդող» առարկայի տեսքով ։ Նախասրահում շեշտադրված է սնդուկը, որը խորհրդանշում է Գոգոլի հաճախակի ճամփորդությունները և Մոսկվայում ժամանակավոր գտնվելը։ Հյուրասենյակում կենտրոնական առարկան բուխարին է, որը կապվում է «Մեռյալ հոգիների» երկրորդ հատորի այրման հետ։ Գոգոլի աշխատասենյակում կա բազմոց, որը ներկայացնում է «Ռևիզորի» ընթերցումը հրավիրված գրագանագետների առջև, իսկ «Հիշատակի սենյակում» պահվում է գրողի հետմահու դիմակը ։
Էքսպոզիցիայի կազմակերպման գլխավոր խնդիրն եղել է Գոգոլի հիշատակային իրերի բացակայությունը։ Այս առումով ցուցանմուշների մեծ մասը վերցված են եղել գրողի մոտ ընկերների հավաքածուներից․ թախտը՝ Ալեքսանդր Օստրովսկուց, սեղանը՝ Միխայիլ Պոգոդինից, հախճապակե թանաքամանը, որը Էլի Բիլյուտինի նվերն էր, բերվել էր Կիբինցիից, որտեղ Գոգոլը ժամանակ է անցկացրել իր մոր հետ ։ Ցուցադրությունների միջոցով հասանելի է վիրտուալ տուր ։
Գոգոլի կյանքի և ստեղծագործության առաջատար մասնագետ Իգոր Զոլոտուսկին համարում է, որ Գոգոլի սենյակներում բացված «իրերի թատրոնը» համարվում է «գրողի հիշատակի ամոթալի ծաղր», քանի որ Գոգոլը այդ պատերի ներսում շատ դժվարություններ է կրել․ «Մեռյալ հոգիների» երկրորդ հատորի գրումն ու այրումը, Վիելեգորսկիների ընտանիքի՝ իրենց դստեր համար խնամախոսության մերժումը, գրողի մահը։ Զոլոտուսկու կարծիքով՝ ցուցադրության կազմակերպիչները չեն կարողացել փոխանցել Գոգոլի կրոնական հայացքները։ Իրինա Մոնախովան նաև կարծում է, որ Գոգոլի կյանքին նվիրված թանգարանային ցուցադրությունում լազերային տեխնոլոգիաների օգտագործումը չպետք է կիրառվի ։
Շենքի ռեստավրացիայի հարցերը վերանորոգումից հետո շոշոփել են Սավա Յամշիկովը և Նինա Մոլևան․ «Թանգարան առաջվա պես չկա։ Գոգոլի անվան քաղաքային գրադարանում կան հիշատակային սենյակներ։ Դեռևս 20 տարի առաջ Իգոր Զոլոտունսկու հետ խոսել ենք թանգարանի բացման անհրաժեշտության մասին։ Եվ առաջարկել ենք թանգարանը տեղավորել հարևան շինությունում, իսկ տան ողջ աջ թևը տրամադրել թանգարանին։ Բայց դա դեռ չենք արել մինչ հիմա։ Իսկ այն, ինչ բացել ենք Գոգոլի հիշատակի սենյակներում, ես անվանում եմ Դիսնեյլենդի միաձուլում Ռուբլյովկայում գտնվող հնությունների խանութի խառնուրդի հետ։ Միայն հայելիները ինչ ասես արժեն…» ։ Մոլիևան նաև հաստատում է, որ շինարարական աշխատանքները, որոնք անցկացվել են 2001-2009 թվականներին, հանգեցրել են շենքի պատմական նկարագրի աղավաղմանը։
Ներկա ժամանակներ
Ներկայումս «Գոգոլի տան» կազմի մեջ մտնում է գրադարանը, հիշատակի թանգարանը, «Նոր Թև» արտ-տարածությունը և ցուցադրությունների սրահը։ Հուշահամալիրի ձևավորման համար շենքի վերակազմակերպումը սկսվել է 2001թվականին։ 2009 թվականի մարտին բացվել է «Գոգոլի Տունը» որպես տարածք, որը համատեղում է «գրադարանային-տեղեկատվական և թանգարանային համալիր սպասարկումը» ։ Գրադարանի ընթերցասրահը կահավորված է համակարգիչներով և ինտերնետ հասանելիությամբ, իսկ դահլիճում կանոնավոր անցկացվում են հանրային հանդիպումներ մշակույթի գործիչների հետ ։ 2009 թվականին գրողի 200-ամյակին ընդառաջ բացվել է ընդարձակված էքսպոզիցիան։ 2018 թվականի սկզբին «Գոգոլի տունը» Ռուսաստանում Գոգոլի կյանքին նվիրված միակ թանգարանն է։
2014 թվականից առանձնատան ծածկակառքերի հին կցաշենքում հին գործում է «Նոր Թև» արտ-տարածությունը, որտեղ ցուցադրվում են տարաբնույթ ժանրերի ստեղծագործություններ ։
«Գոգոլի տունը» ձգտում է պահպանել գրողի մասին «մշակութային հիշատակը»։ Կենտրոնում դասախոսություններ են անցկացվում արվեստի և գրականության գծով, գեղարվեստական ներկայացումներ և համերգներ, գործում է նաև մանկական ստուդիա։ Ամեն տարի գրողի տանը անցկացվում է միջազգային «Գոգոլյան ընթերցումներ» գիտական կոնֆերանսը ։
2017 թվականին «Գոգոլի տան» թատերա-երաժշտական հյուրասենյակում բացվել է «Խենթացած երաժշտությունից» կինոմրցույթը, որտեղ ամեն շաբաթ դասախոսություններ են կարդացել 1930-1940-ական թվականների ամերիկյան կինոյի վերաբերյա ։ Նույն թվականին անցկացվել է «Նոր օպերա» նվագախմբի երաժիշտների համերգը՝ 17-19-րդ դարերի գործիքային և վոկալ երաժշտության ծրագրով և կինոմրցանակներով՝ նվիրված Էլդար Ռյազանովի «Կառնավալային գիշեր» ֆիլմին ։ 2018 թվականը սկսվել է «Մեռյալ հոգիներ» ներկայացումով, որը կազմակերպվել էր «МАР-Т» թատերական միավորման հետ համատեղ», «Հին սնդուկի գանձերը» երաժշտական հեքիաթից և ներկայացումներ հունական մշակութային կենտրոնի հետ ։
Արտաքին հղումներ
Կատեգորիա:Ռուսաստանի մշակութային ժառանգության օբյեկտներ Կատեգորիա:Մոսկվայի թանգարաններ Կատեգորիա:1974 հիմնադրված թանգարաններ
Կրինիչկի (գյուղ, Ժիտոմիրի շրջան)
Կրինիչկի (Кринички), գյուղ Ուկրաինայի Ժիտոմիրի մարզի Ժիտոմիրի շրջանում։
Տարածքը՝ 4,01 կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ժիտոմիրի շրջանի բնակավայրեր Կատեգորիա:Ուկրաինայի գյուղեր
Տրեզիե
Տրեզիե (Tréziers), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 110 մարդ, բնակչության խտությունը` 17.16 մարդ/կմ²։ Բնակավայրը զբաղեցնում է 6.41 կմ² տարածք։